drivjakt
Store norske leksikon,Teknologi og industri,Landbruk,Utmarksnæring,Jakt og fangst
Drivjakt er en jaktform med drivere som jager eller skremmer viltet mot oppsatte poster av jegere. Drivjakt blir ofte kombinert med bruk av hund i bånd.
Under vanlig drivjakt holdes kjeden av drivere på linje. Drivingen startes og avbrytes på signal fra lederen. Postene er oftest plassert i medvind fra driverne, og de skal stå stille og mest mulig skjult.I Norge er drivjakt mest brukt under elgjakt og hjortejakt. I Danmark, Mellom-Europa, Storbritannia og Spania brukes drivjakt også ved jakt på fasaner, ryper, rev og rådyr. Les mer i Store norske leksikon jakt